**Janob Bean** (inglizcha: *Mr. Bean*) — xuddi shu nomdagi teleserialda va bir nechta filmlarda Rowan Atkinson tomonidan yaratilgan va tasvirlangan qahramon. Janob Bean bir qator videooʻyinlar, veb-roliklar va reklama roliklarining bosh qahramoni ham boʻlgan. U oʻzining deyarli oʻzgarmagan libosi — jigarrang tvid pidjak va yupqa qizil galstuki bilan tanilgan. Janob Bean kamgap, qahramon atrofidagi yumor uning atrof-muhit bilan oʻzaro munosabatiga asoslanadi.

Shaxsiyati
----------

Janob Bean — kundalik muammolarni tentaknamo tarzda hal qiladigan bolalarga xos bachkana odam. Uning qiyinchiliklarga (koʻpincha oʻzi yaratgan) bemaʼni yechimidan, asosan, barcha yumor kelib chiqadi. U kamdan-kam gapiradi va gapirganda, odatda past ovozda bir nechta soʻzlarni gʻoʻldiraydi. Janob Bean suzish, televizor koʻrish, taʼmirlash, cherkovga borish va boshqalar kabi oddiy ishlar bilan shugʻullanayotganda kulgili vaziyatlarga tushib qoladi.

Paydo boʻlishi
--------------

Beanning personaji birinchi marta 1990-yildan 1995-yilgacha namoyish etilgan Britaniyaning "Janob Bean" teleserialida taqdim etilgan. Teleserial juda mashhur boʻldi va bir qator nufuzli mukofotlarga sazovor boʻldi. Ular orasida 1991-yilda („Eng yaxshi koʻngilochar dastur" uchun) va 1992-yilda („Eng yaxshi komediya (dastur yoki serial)" uchun) BAFTA mukofotlari bor.

1997-yilda tanqidchilardan turli xil sharhlar olgan „Janob Bean" badiiy filmi chiqdi (inglizcha: *Bean*). 2002-yildan hozirgi kungacha Rowan Atkinson xuddi shu nomdagi animatsion serialda oʻz personajini ovozlashtirib kelmoqda. Atkinson qahramoni haqidagi ikkinchi badiiy film, shuningdek, tanqidchilarni birinchi bor ikkita lagerga boʻlgan „Janob Bean taʼtilda" (inglizcha: *Mr. Bean's Holiday*) 2007-yilda ekran yuziga chiqdi.

Keyinchalik, „Janob Bean" ning televizion va film versiyalari boshqa chiqarilmadi, ammo Janob Beanning rasmiy youtube kanalida — vaqti-vaqti bilan va muntazam ravishda yangi musiqiy, shuningdek, janob Beanning amaliy video hikoyalari nashr etiladi. Bunda Rowan Atkinson endilikda Janob Beanning yangi ijrolarida — qoʻshiq aytadi va raqsga tushadi, shuningdek, oʻz qoʻllari bilan amaliy „asarlar" yaratadi: masalan, u pitsa pishiradi (rasmiy kanalda video hikoya). Shunisi eʼtiborga loyiqki, 2021-yil yanvar holatiga koʻra, Janob Beanning asosiy kanalida 25 000 000 dan ortiq obunachisi bor va (Janob Beanning klassik kanali) qoʻshimcha kanalida deyarli 7 000 000 obunachilari bor.

Manbalar
--------

1. ↑  *BeanVideosHD.* „[HD First Class Flight (Mr. Bean)"]. Qaraldi: 30-dekabr 2018-yil.
2. 1 2  „Scotsman.com Living - Atkinson has Bean there and he's done with that".  web.archive.org (18-oktabr 2006-yil). 18-oktabr 2006-yilda asl nusxadan arxivlandi. Qaraldi: 26-dekabr 2018-yil.
3. 1 2  „Bean (1997)". Qaraldi: 26-dekabr 2018-yil.
4. ↑  „15 Things You Might Not Know About Mr. Bean" (en).  mentalfloss.com (30-mart 2015-yil). Qaraldi: 26-dekabr 2018-yil.
5. ↑  „Mr. Bean". Qaraldi: 26-dekabr 2018-yil.
6. ↑   Rowan Atkinson says Mr Beanʼs return is ʻdoubtful’ (angl.). The Indian Express (8 oktabrya 2018). matn obraщeniya: 26 dekabrya 2018.
7. ↑  *Deans, Jason*. „Mr Bean turned into cartoon" (en). *The Guardian* (6-fevral 2001-yil). Qaraldi: 26-dekabr 2018-yil.
8. ↑  „Mr. Bean's Vacation". Qaraldi: 26-dekabr 2018-yil.